આ ઘટના દક્ષિણ કોરિયાના એક એરપોર્ટ પર બની હતી. દેશમાં સાત એરપોર્ટ છે તેમાંથી ક્યાં ઘટના બની તે સ્પષ્ટ નથી, પણ મોટા ભાગે સોલમાં બની હશે એમ મનાય છે. બીજી વિગતો પણ બહાર આવી નથી, પણ આ વાત ચગી એટલા માટે છે કે ત્રણેય યુવતીઓની કફોડી હાલતની તસવીર સોશ્યલ મીડિયામાં ફરતી થઈ છે. આ તસવીરને 55000 કરતાંય વધુ લાઈક્સ મળી ચૂક્યા છે. 25,000થી વધુ લોકોએ તેને શેર પણ કરી છે. તેના કારણે સૌનું ધ્યાન ખેંચાયું છે. આ યુવતીઓનું પછી શું થયું અને આખરે તેઓ પોતાના વતન ચીન પહોંચી ગઈ કે કેમ તે માહિતી પણ નથી. કદાચ ચીનમાં પહોંચી ગઈ હશે, કેમ કે વધુ કોઈ વિગતો બહાર આવી રહી નથી. ચીનમાં હજીય લોખંડી પરદો છે અને ત્યાંથી સોશ્યલ મીડિયામાં પણ માહિતી લીક કરવી અઘરી છે.